తెలంగాణ స్టేట్ ఇన్నోవేషన్ సెల్

తెలంగాణ స్టేట్ ఇన్నోవేషన్ సెల్, తెలంగాణ ప్రభుత్వంలోని సమాచార, సాంకేతిక శాఖకు చెందిన ఒక విభాగం. తెలంగాణ రాష్ట్రంలో సరికొత్త ఆవిష్కరణలు జరగాలనే లక్ష్యంతో ఈ తెలంగాణ స్టేట్‌ ఇన్నోవేషన్‌ సెల్‌ ఏర్పాటు చేయబడింది.

 ప్రారంభం 
తెలంగాణ రాష్ట్రంలో ఆవిష్కరణల సంస్కృతిని నిర్మించడంకోసం, పెంపొందించడంకోసం తెలంగాణ రాష్ట్ర ఇన్నోవేషన్ పాలసీ కింద 2017లో తెలంగాణ రాష్ట్ర ఐటీ, పరిశ్రమల శాఖామంత్రి కేటీఆర్ ఈ సెల్ ను ప్రారంభించాడు. ఆవిష్కర్తలు, స్టార్ట్-అప్‌లు, వ్యవస్థాపకులు మొదలైన వారికి ఈ సెల్ ప్రోత్సాహం అందిస్తోంది. హైదరాబాద్‌ కేంద్రంగా కార్యకలాపాలు నిర్వహిస్తున్న అనేక స్టార్టప్‌లకు ఈ సెల్ సహకారం అందించడంతో వివిధ రకాల ఆవిష్కరణలు జరుగుతున్నాయి.

 లక్ష్యాలు 

 పాఠశాలలుథాయి నుండే ఆవిష్కరణ సంస్కృతిని నిర్మించడం
 ప్రభుత్వం, పరిపాలన స్థాయిలో ఆవిష్కరణలను ప్రచారం చేయడం, పెంపొందించడం
 రాష్ట్రవ్యాప్తంగా ఆవిష్కరణలను ప్రోత్సహించి, సహాయం అందించడం

 ఆవిష్కరణలు 
టీఎస్‌ఐఐసీ ఆధ్వర్యంలో 2022 అక్టోబరు 19న టి హబ్ 2 వేదికగా జరిగిన 'మన ఇన్నోవేటర్స్‌ కథలు' అనే కార్యక్రమంలో గ్రామీణుల ఆవిష్కరణలు ప్రదర్శించబడ్డాయి. సమస్య మీది.. పరిష్కారం మాది అనే కాన్సెప్టుతో రైతులు, వృద్ధులు, ఇతర వర్గాలు ఎదుర్కొంటున్న సమస్యలకు చక్కటి పరిష్కారమార్గాలను చూపేవిధంగా ఆవిష్కరణలు ఉన్నాయి. తెలంగాణ రాష్ట్ర ఇన్నోవేషన్ సెల్ రూపొందించిన ఇంటింటా ఇన్నోవేటర్‌ కార్యక్రమం ద్వారా రాష్ట్రంలోని అన్ని జిల్లాలు, గ్రామాలకు ఇన్నోవేషన్ గురించి తెలిసేలా చేసింది. ఎంపిక చేసిన 23 గ్రామీణ ఆవిష్కరణల్లో 21 ఆవిష్కరణల గురించి తెలుసుకున్న పెట్టుబడిదారులు 21 ఆవిష్కరణల్లో 49మంది పెట్టుబడి పెట్టేందుకు ముందుకువచ్చారు.

క్రమసంఖ్యఆవిష్కర్త పేరుజిల్లాఆవిష్కరణ1ఎం. గోపాల్‌ సింగ్‌రంగారెడ్డిమెకానికల్‌ టర్న్‌ ఆన్‌/ఆఫ్‌ కంట్రోల్‌ ఆఫ్‌ వాల్వ్‌ సిస్టం2దీపక్‌ రెడ్డిసంగారెడ్డిరాతి వ్యర్థాలను తొలగించే లోకాస్ట్‌ మల్టీపర్పస్‌ యంత్రం3గొర్రె అశోక్‌సూర్యాపేటవ్యవసాయ పనిముట్లు- పొల్లాల్లో వాడే స్ప్రేయర్‌4ఎం. సత్యనారాయణభద్రాద్రి కొత్తగూడెంహైడ్రాలిక్‌ అటాచ్‌మెంట్‌ టూ ట్రాక్టర్‌ ఫర్‌ ఈజీ లెవెలింగ్‌5టి. రవికిరణ్‌ఆదిలాబాద్‌రోగుల కోసం మల్టీపర్పస్‌ కోటు6వెల్లే శ్రీనివాస్‌ఖమ్మం2 కి.మీ దూరం నుంచే రిమోట్‌ కంట్రోల్‌ డివైజ్‌ ద్వారా వ్యవసాయ మోటార్లను ఆన్‌, ఆఫ్‌ చేసే పరికరం7శ్రీజజోగులాంబ గద్వాలమొక్కల పెంపకం కోసం వాడే ప్లాసిక్‌ కవర్ల స్థానంలో వినియోగించే బయోడీగ్రేడబుల్‌ కుండలు8రామకృష్ణపెద్దపల్లితక్కువ వ్యయంతో కూడిన యూవీ లైట్‌ శానిటేషన్‌ బాక్స్‌తో ఆఫీస్‌ పైల్స్‌ను, కాగితపు వస్తువులను శుభ్రం చేయడం9కె.శివనాగరాజుయాదాద్రి భువనగిరితక్కువ వ్యయంతో కూడిన ఎలక్ట్రిక్‌ మినీ ట్రాక్టర్‌- కూరగాయలు, పూలు పండించేందుకు వినియోగం10టి.శ్రీదేవినిజామాబాద్‌మిల్లెట్‌ ఆధారిత పోషకాహార ఉత్పత్తుల తయారీ- గర్భవతులు, చిన్న పిల్లలు, మధుమేహ వ్యాధిగ్రస్తులకు11రాజు ముప్పారపుహన్మకొండఆటోమేటిక్‌ స్ట్రీట్‌ లైట్‌ కంట్రోల్‌ సిస్టం12ఇంజపూరి అంజయ్యజగిత్యాలతక్కువ వ్యయంతో సోలార్‌ విద్యుత్‌తో పనిచేసే బహుళ వినియోగ ఎలక్ట్రిక్‌ వీడర్‌, స్ప్రేయింగ్‌ యంత్రం13గొనే కిషన్‌కుమార్‌జగిత్యాలఇన్‌స్టాంట్‌ ప్యాడీ డ్రైయర్‌14మెండె శ్రీనివాస్‌జగిత్యాలఆటోమేటిక్‌ రోబో టు టర్న్‌ ఆన్‌ ఆఫ్‌ మోటార్స్‌ యూజింగ్‌ ఎయిర్‌ అండ్‌ వాటర్‌15వెంకటేశ్‌ అబ్బోజువరంగల్‌తక్కువ వ్యయంతో కూడిన మోనో వీల్‌ వీడర్‌ విత్‌ అడ్జస్టబుల్‌ రో విడ్త్‌16లెఫ్టినెంట్‌ కల్నల్‌ భాస్కర్‌ రెడ్డిహైదరాబాద్‌వృద్ధుల కోసం మల్టీపర్పస్‌ వాకింగ్‌ స్టిక్‌17సుధీర్‌యాదాద్రి భువనగిరియాదాద్రి దేవాలయం నుంచి పూల వ్యర్థాలను సేకరించి సువాసననిచ్చే ఆగర్‌ బత్తీల తయారీ18ధని పావనిమేడ్చల్‌అక్టోక్లీనర్‌- నీళ్లలో లోతుగా వెళ్ళి చెత్త వ్యర్థాలను సేకరించే యంత్రం19హేమేశ్‌హైదరాబాద్‌అల్జీమర్‌ వ్యాధిగ్రస్తులకు ఉపయోగపడేలా చేతికి ధరించే మానిటర్‌తో శరీర ఉష్ణోగ్రతలు, పల్స్‌రేటును గుర్తించే యంత్రం20ఉదయ్‌ భాస్కర్‌మేడ్చల్‌న్యూమటిక్‌ కన్వేయర్‌ టు ట్రాన్స్‌ఫర్‌ గ్రేన్స్‌ అండ్‌ హస్క్‌ ఇన్‌ బల్క్‌ క్వాంటిటీ21రవికాంత్‌ చారిహైదరాబాద్‌అడ్వాన్స్‌డ్‌ మెథడ్‌ టు క్రియేట్‌ మోల్డింగ్‌ అండ్‌ వ్యాక్యూమ్‌ కాస్టింగ్‌ ఫర్‌ మేకింగ్‌ మాస్టర్‌ పీసెస్‌ ఆఫ్‌ జుయెల్లరీ22అల్లాడి ప్రభాకర్‌జగిత్యాలమల్టీపర్పస్‌ కాట్‌ ఫర్‌ బెడ్‌ రిడెన్‌ పేషెంట్స్‌23షణ్ముఖరావుమహబూబాబాద్‌లోకాస్ట్‌ సిక్స్‌ రో రైస్‌ ట్రాన్స్‌ప్లాంటర్‌

 ఇతర వివరాలు 

 గ్రామీణ స్థాయిలో సరికొత్త ఆవిష్కరణలు జరగాలనే లక్ష్యంతో, గ్రామీణ ప్రజల సమస్యలకు పరిష్కారం చూపేందుకు కృషిచేస్తున్న స్టార్టప్‌ నిర్వాహకులను ప్రోత్సహించేందుకు నిర్వహిస్తున్న ‘విలేజ్‌ ఇన్నోవేషన్‌ ఛాలెంజ్‌’ను 2022, మార్చి 12న రాష్ట్ర ఐటీ, పరిశ్రమలశాఖ ముఖ్య కార్యదర్శి జయేశ్‌ రంజన్‌ ప్రారంభించాడు.
 తెలంగాణ రాష్ట్ర పారిశ్రామిక మౌలిక సదుపాయాల సంస్థ (టీఎస్‌ఐఐసీ) ఆధ్వర్యంలో తెలంగాణ స్టేట్ ఇన్నోవేషన్ సెల్ విభాగం నుండి గ్రామీణ ప్రాంతాల్లో ఆర్థికవృద్ధి, ఉపాధి కల్పనకు ఉపయోగపడుతున్న స్టార్టప్‌లకు ఆర్థిక చేయూతనందించేందుకు ఆయా స్టార్టప్‌లకు రూ.30 లక్షల వరకు ఆర్థిక సాయం అందజేస్తోంది.
 తెలంగాణలోని గ్రామీణ ప్రాంతాలకు చెందిన ఆవిష్కర్తలు, వ్యవస్థాపకులు, విద్యార్థులు వ్యవసాయ అనుబంధ ఆవిష్కరణలను అర్థం చేసుకోవడానికి, అభివృద్ధి చేయడానికి పరస్పర సహకారం కోసం ఆచార్య జయశంకర్ వ్యవసాయ విశ్వవిద్యాలయం, తెలంగాణ స్టేట్ ఇన్నోవేషన్ సెల్ ల మధ్య సంస్థాగత ఒప్పందం జరిగింది.

 మూలాలు 

 బయటి లంకెలు 
 అధికారిక వెబ్సైటు 

వర్గం:తెలంగాణ ప్రభుత్వ ఆవిష్కరణలు